- 1. SPLOŠNI DEL

######### A - Bilanca prihodkov i n odhodkov Prihodki proračuna

######### 70 - DAVČNI PRIHODKI

######### 700 - Davki na dohodek in dobiček

Zaradi odločbe Ustavnega sodišča Republike Slovenije je bila z Zakonom o spremembah in dopolnitvah Zakona o financiranju občin (Uradni list RS, št. 57/08) dohodnina določena kot vir financiranja občin, in sicer pripada občinam 54% dohodnine, vplačane v predpreteklem letu, povečane za inflacijo za leto pred letom in leto, za katero se izračuna primerna poraba. V prehodnem obdobju od leta 2011 do leta 2013 se je primerna poraba občin poleg z dohodnino financirala še z davčnimi prihodki občin, in sicer v letu 2013 z 8% davčnih prihodkov občin ( davki na dediščine in darila, davki na dobitke od iger na srečo, davki na promet nepremičnin in upravne takse občinskih uprav). Merilo za ugotovitev prihodkov občine iz dohodnine je primeren obseg sredstev, ki se izračuna po enačbi iz 13. a člena ZFO - 1. Na višino primernega obsega vpliva povprečna primerna poraba na prebivalca v državi, indeks raznolikosti občin in število prebivalcev v občini. Če je primerni obseg sredstev za več kot 15% višji od primerne porabe občine se presežek nad 15% zmanjša za 50%. Način izračuna dohodnine opredeljuje 14. člen ZFO - 1. Dohodnina se izračuna v treh korakih: 70% dohodnine pripada vsem občinam enako glede na strukturni delež odmerjene dohodnine, preostalih 30% skupaj s presežkom dohodnine nad 70%, pri posameznih občinah pa se razdeli najprej s solidarnostno izravnavo in nato še z dodatno solidarnostno izravnavo. Dohodnina, izračunana na podlagi 14. člena ZFO - 1, se nakazuje občinam tedensko po enakih deležih, začenši s prvim tednom proračunskega leta, za katerega je izračunana ter na način, ki je določen z Uredbo o načinu nakazovanja dohodnine občinam (Uradni list RS, št 123/08). Dohodnina se občinam nakazuje na podračun javnofinančnih prihodkov, odprt v sistemu enotnih zakladniških računov občin, v svojih poslovnih knjigah pa jo občine evidentirajo na podkontu 700020 Dohodnina - občinski vir.

######### 703 - Davki na premoženje

V to skupino davkov sodijo davki na uporabo, lastništvo ali prodajo premoženja (premičnin in nepremičnin) in se zaračunavajo bodisi v določenih časovnih intervalih, v enkratnem znesku ali ob prenosu lastništva. Sem sodijo tudi davki na dediščine in darila, davki na promet nepremičnin in na finančno premoženje.

######### 704 - Domači davki na blago in storitve

Zajemajo dajatve na proizvodnjo, pridobivanje, prodajo, prenos, dajanje v najem blaga in storitev ter dajatve v zvezi z uporabo ali z izdajo dovoljenja za uporabo blaga ali izvajanjem storitev. Za takse- namenske prejemke proračuna velja načelo, da v kolikor so vplačani v proračun v nižjem oz. višjem obsegu, kot so izkazani v proračunu, lahko uporabnik prevzema in plačuje obveznosti v višini dejansko vplačanih sredstev. V primeru, da namenska sredstva niso porabljena v celoti, se prenesejo v proračun za naslednje leto. Iz naslova drugih davkov na uporabo blaga in storitev načrtujemo 48.200€ in sicer iz naslova okoljske dajatve za onesnaževanje okolja zaradi odvajanja odpadnih voda 45.340€ ter 7.000€ iz naslova pristojbine za vzdrževanje gozdnih cest. Načrtujemo tudi prihodke iz naslova turistične takse v višini 200€. S spremembo Zakona o financiranju občin so okoljske dajatve postale prihodek proračuna občine, kjer je nastala obremenitev okolja, zaradi katere je predpisana okoljska dajatev. Poraba teh sredstev je strogo namenska, saj sredstva lahko porabimo za gradnjo infrastrukture, namenjene izvajanju občinskih obveznih javnih služb varstva okolja v skladu z državnimi operativnimi programi, sprejetimi s predpisi varstva okolja na področju čiščenja in odvajanja odpadnih voda, ravnanja z komunalnimi odpadki in odlaganja odpadkov.